(VOVWORLD) -ທ່ານນາຍົກລັດຖະມົນຕີ ຫງວຽນຊວນຟຸກ ພ້ອມດ້ວຍຄະນະຜູ້ແທນຂັ້ນສູງຫວຽດນາມ ເດີນທາງກັບເມືອປະເທດ, ສິ້ນສຸດການເຂົ້າຮ່ວມ ການພົບປະກັບການນໍາລະຫວ່າງບັນດາປະເທດ ອາຊຽນ ເນື່ອງໃນໂອກາດໍາເນີນກອງປະຊຸມ IMF – WB ທີ່ນະຄອນ ບາລີ ແລະ ຢ້ຽມຢາມ ອິນໂດເນເຊຍ ຢ່າງຈົບງາມ.
ຕອນເຊົ້າວັນທີ 12 ຕຸລາ, ຢູ່ບາລີ ປະເທດ ອິນໂດເນເຊຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ພ້ອມດ້ວຍການນໍາຂັ້ນສູງບັນດາປະເທດ ອາຊຽນ ເຂົ້າຮ່ວມວາລະໄຂກອງປະຊຸມຄົບຄະນະປະຈໍາປີ ຂອງກອງທຶນເງິນຕາສາກົນ - ທະນາຄານໂລກ (IMF – WB). ເຂົ້າຮ່ວມກອງປະຊຸມມີລັດຖະມົນຕີກະຊວງການເງິນ, ຜູ້ວ່າການທະນາຄານສູນກາງ ຂອງ 189 ປະເທດ ສະມາຊິກ IMF ແລະ WB, ການນໍາບັນດາອົງການຈັດຕັ້ງສາກົນ, ບັນດາກຸ່ມບໍລິສັດ, ອົງການຈັດຕັ້ງສັງຄົມ, ວົງການນັກຄົ້ນຄວ້າ ແລະ ສື່ມວນຊົນສາກົນ ເປັນຈໍານວນຫຼວງຫຼາຍ.
ດ້ວຍຫົວຂໍ້ “ຍາດແຍ່ງຄວາມບຸກທະລຸຂອງເຕັກໂນໂລຢີ ເພື່ອສ້າງບັນດາພື້ນຖານເສດຖະກິດກວມລວມໃນອະນາຄົດ” ເປັນປະຈໍາ, ກອງປະຊຸມປະຈໍາປີ IMF – WB ໄດ້ປຶກສາຫາລືຫຼາຍບັນຫາພົ້ນເດັ່ນຂອງເສດຖະກິດທົ່ວໂລກ ກໍຄືຜົນສະທ້ອນຂອງສົງຄາມການຄ້າ ຕໍ່ ແງ່ຫວັງເພີ່ມທະວີເສດຖະກິດຂອງໂລກ ແລະ ພາກພື້ນ, ສົມທົບນະໂຍບາຍການເງິນ-ເງິນຕາ, ຜົນສະທ້ອນຂອງການປະຕິວັດອຸດສາຫະກໍາຄັ້ງທີ 4 ຕໍ່ການເຕີບໂຕເສດຖະກິດ, ຄວາມສະຖຽນລະພາບດ້ານການເງິນ, ວຽກເຮັດງານທໍາ, ຄວາມສະເໝີພາບ ແລະຄວາມກ້າວໜ້າຂອງສັງຄົມ...
ຕອນບ່າຍຂອງວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານ Christine Lagarde ຜູ້ອໍານວຍການໃຫຍ່ກອງທຶນເງິນຕາສາກົນ. ນະທີ່ນີ້, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີ IMF ສືບຕໍ່ເພີ່ມທະວີການໜູນຊ່ວຍໃນການບໍາລຸງສ້າງ, ເປັນທີ່ປຶກສາກ່ຽວກັບນະໂຍບາຍໃຫ້ແກ່ຫວຽດນາມ ເພື່ອ ຊຸກຍູ້ການສ້າງໂຄງປະກອບເສດຖະກິດຄືນໃໝ່, ປ່ຽນແປງໃໝ່ຮູບແບບການເຕີບໂຕ, ສ້າງສໍາເລັດຂົງເຂດການເງິນ-ທະນາຄານ ແລະ ຍາດແຍ່ງການປະຕິວັດອຸສາຫະກໍາ 4.0 ເຂົ້າໃນຂົງເຂດການເງິນ...
ສ່ວນ ທ່ານ Christine Lagarde ຢັ້ງຢືນວ່າ IMF ຈະສືບຕໍ່ໜູນຊ່ວຍ, ໃຫ້ຄໍາປຶກສາ ຊ່ວຍຫວຽດນາມ ຮັກສາສະຖຽນລະພາບເສດຖະກິດມະຫາພາກ, ຊຸກຍູ້ການເຕີບໂຕເສດຖະກິດ ເພື່ອແນໃສ່ບັນລຸໄດ້ບັນດາເປົ້າໝາພັດທະນາແບບຍືນຍົງ ແລະ ກວມລວມ.
ຫຼັງຈາກນັ້ນ, ທ່ານນາຍົກລັດຖະມົນຕີ ຫງວຽນຊວນຟຸກ ພ້ອມດ້ວຍຄະນະຜູ້ແທນຂັ້ນສູງຫວຽດນາມ ເດີນທາງກັບເມືອປະເທດ, ສິ້ນສຸດການເຂົ້າຮ່ວມ ການພົບປະກັບການນໍາລະຫວ່າງບັນດາປະເທດ ອາຊຽນ ເນື່ອງໃນໂອກາດໍາເນີນກອງປະຊຸມ IMF – WB ທີ່ນະຄອນ ບາລີ ແລະ ຢ້ຽມຢາມ ອິນໂດເນເຊຍ ຢ່າງຈົບງາມ.